A BIZOTTSÁG 668/2008/EK RENDELETE
(2008. július 15.)
a léginavigációs szolgálatok ellátására vonatkozó közös követelmények megállapításáról szóló 2096/2005/EK rendelet II-V. mellékletének a munkamódszerek és üzemeltetési eljárások tekintetében történő módosításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre (1) („léginavigációs-szolgálati rendelet”) és különösen annak 4. és 6. cikkére,
mivel:
(1)
A léginavigációs szolgálatok ellátására vonatkozó közös követelmények megállapításáról szóló, 2005. december 20-i 2096/2005/EK bizottsági rendelet (2) II., III., IV. és V. melléklete hivatkozik a nemzetközi polgári repülésről szóló egyezmény különböző mellékleteire. Az egyezmény ezen mellékleteit a Nemzetközi Polgári Repülési Szervezet a 2096/2005/EK rendelet elfogadása óta módosította, és erről az egyezményt aláíró országokat a 2001. augusztus 10-i 2001/74., a 2003. március 28-i 2003/29., a 2004. március 26-i 2004/16., a 2005. március 24-i 2005/35. és 2005/39., a 2006. március 24-i 2006/38., a 2006. augusztus 18-i 2006/64., valamint a 2007. március 30-i 2007/11., 2007/13., 2007/19., 2007/20., 2007/23. és 2007/24. sz. levelében tájékoztatta. A tagállamok nemzetközi jogi kötelezettségeinek teljesítése és a nemzetközi szabályozási kerettel való összhang érdekében a 2096/2005/EK rendelet hivatkozásait naprakésszé kell tenni.
(2)
A 2096/2005/EK rendeletet ezért ennek megfelelően módosítani kell.
(3)
Az e rendeletben előírt intézkedések összhangban vannak az egységes égbolttal foglalkozó bizottság véleményével,
ELFOGADTA EZT A RENDELETET:
1. cikk
A 2096/2005/EK rendelet a következőképpen módosul:
1.
A II. mellékletben a 4. pont helyébe a következő szöveg lép:
„4. MUNKAMÓDSZEREK ÉS ÜZEMELTETÉSI ELJÁRÁSOK
A légiforgalmi szolgáltatónak bizonyítania kell, hogy munkamódszerei és üzemeltetési eljárásai megfelelnek a nemzetközi polgári repülésről szóló egyezmény alábbi mellékleteiben foglalt előírásoknak, amennyiben azok vonatkoznak az érintett légtérben ellátott légiforgalmi szolgálatokra:
a)
2. melléklet a repülési szabályokról (10. kiadás, 2005. július, az összes módosítással a 40. számúig);
b)
10. melléklet a légiforgalmi távközlésről, II. kötet a távközlési eljárásokról, a PANS szerinti eljárásokat is beleértve (6. kiadás, 2001. október, az összes módosítással a 82. számúig);
c)
11. melléklet a légiforgalmi szolgálatokról (13. kiadás, 2001. július, az összes módosítással a 45. számúig).”
2.
A III. mellékletben a 2. pont helyébe a következő szöveg lép:
„2. MUNKAMÓDSZEREK ÉS ÜZEMELTETÉSI ELJÁRÁSOK
A meteorológiai szolgáltatónak bizonyítania kell, hogy munkamódszerei és üzemeltetési eljárásai megfelelnek a nemzetközi polgári repülésről szóló egyezmény alábbi mellékleteiben foglalt előírásoknak, amennyiben azok vonatkoznak az érintett légtérben ellátott meteorológiai szolgálatokra:
a)
3. melléklet a nemzetközi léginavigációval kapcsolatos meteorológiai szolgálatról (16. kiadás, 2007. július, az összes módosítással a 74. számúig);
b)
11. melléklet a légiforgalmi szolgálatokról (13. kiadás, 2001. július, az összes módosítással a 45. számúig);
c)
a repülőterekről szóló 14. melléklet alábbi részei:
i.
I. kötet a repülőterek kialakításáról és üzemeltetéséről (4. kiadás, 2004. július, az összes módosítással a 9. számúig);
ii.
II. kötet a helikopter-repülőterekről (2. kiadás, 1995. július, az összes módosítással a 3. számúig).”
3.
A IV. mellékletben a 2. pont helyébe a következő szöveg lép:
„2. MUNKAMÓDSZEREK ÉS ÜZEMELTETÉSI ELJÁRÁSOK
A légiforgalmi tájékoztató szolgáltatónak bizonyítania kell, hogy munkamódszerei és üzemeltetési eljárásai megfelelnek a nemzetközi polgári repülésről szóló egyezmény alábbi mellékleteiben foglalt előírásoknak, amennyiben azok vonatkoznak az érintett légtérben ellátott légiforgalmi tájékoztató szolgálatokra:
a)
3. melléklet a nemzetközi léginavigációval kapcsolatos meteorológiai szolgálatról (16. kiadás, 2007. július, az összes módosítással a 74. számúig);
b)
4. melléklet a légiforgalmi térképekről (10. kiadás, 2001. július, az összes módosítással az 54. számúig);
c)
15. melléklet a légiforgalmi tájékoztató szolgálatokról (12. kiadás, 2004. július, az összes módosítással a 34. számúig).”
4.
Az V. mellékletben a 3. pont helyébe a következő szöveg lép:
„3. MUNKAMÓDSZEREK ÉS ÜZEMELTETÉSI ELJÁRÁSOK
A távközlési, navigációs, illetve légtérellenőrző szolgáltatónak bizonyítania kell, hogy munkamódszerei és üzemeltetési eljárásai megfelelnek a nemzetközi polgári repülésről szóló egyezmény 10., a légiforgalmi távközlésről szóló mellékletének alábbi részeiben foglalt előírásoknak, amennyiben azok vonatkoznak az érintett légtérben ellátott távközlési, navigációs, illetve légtérellenőrző szolgálatokra:
a)
I. kötet a rádiónavigációs berendezésekről (6. kiadás, 2006. július, az összes módosítással a 82. számúig);
b)
II. kötet a távközlési eljárásokról, a PANS szerinti eljárásokat is beleértve (6. kiadás, 2001. október, az összes módosítással a 82. számúig);
c)
III. kötet a távközlési rendszerekről (2. kiadás, 2007. július, az összes módosítással a 82. számúig);
d)
IV. kötet a légtérellenőrző radar- és ütközéselhárító rendszerekről (4. kiadás, 2007. július, az összes módosítással a 82. számúig);
e)
V. kötet a rádióspektrum légiforgalmi felhasználásáról (2. kiadás, 2001. július, az összes módosítással a 82. számúig).”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. július 15-én.